b'\n_START_ARTICLE_\nAntivodik\n_START_PARAGRAPH_\nAntivodik je antimaterijski dvojnik vodika. Obi\xc4\x8dajni atom vodika je sestavljen iz elektrona in protona. Antivodik pa je sestavljen iz pozitrona (namesto elektronske ovojnice) in antiprotona (v jedru).\n_START_SECTION_\nZgodovina\n_START_PARAGRAPH_\nPrvi atom antivodika so naredili v raziskovalnem sredi\xc5\xa1\xc4\x8du CERN v letu 1995 s pomo\xc4\x8djo pospe\xc5\xa1evalnika LEAR (Low Energy Antiproton Ring). Antivodik so izdelali z usmerjanjem curka antiprotonov v skupino ksenonovih atomov. Ko so pri\xc5\xa1li antiprotoni blizu ksenonovega jedra, je nastal par elektron-pozitron in z nekaj verjetnosti bi lahko trdili, da je antiproton zajel pozitron in nastal je antivodik. Verjetnost za nastanek antivodika je bila samo 10\xe2\x81\xbb\xc2\xb9\xe2\x81\xb9. Ta na\xc4\x8din torej ni primeren za izdelavo uporabnih koli\xc4\x8din antivodika._NEWLINE_Do sedaj tvorjeni atomi antivodika so imeli izredno visoko temperaturo (nekaj tiso\xc4\x8d K), zadeli so steno naprave in se anihilirali. \xc5\xa0e te\xc5\xbeje je narediti antidevterij, antitritij ali celo antihelij. Do sedaj so uspeli narediti samo antidevterij in antihelij-3._NEWLINE_V letu 2016 so v CERN pridobili emisijski spekter antivodika.'